## Druhý ročník ankety o najobľúbenejší rastlinný výrobok roka štartuje už dnes - o víťazstvo zabojuje 10 výrobkov

**Bratislava, 9. 2. 2022 - Zákazníci a zákazníčky môžu po druhýkrát hlasovať v ankete Rastlinný produkt roka organizovanej programom Jem pre Zem a zvoliť si tak, ktorý rastlinný výrobok ich na pultoch slovenských obchodov najviac potešil v minulom roku.**

V druhom ročníku ankety Rastlinný produkt roka si môžu opäť vybrať spomedzi desiatich noviniek, ktoré boli na trh uvedené v minulom roku. Vo finálovej desiatke majú zastúpenie produkty od značiek dlhodobo zameraných na produkciu rastlinných potravín ako Alpro alebo Garden Gourmet a zároveň rastlinné produkty od výrobcov, pre ktorých je rastlinný sortiment novinkou. Patrí medzi ne napríklad lahôdkový šalát od tradičného výrobcu Ryba Žilina či vegánsky sendvič od Grotto.

*„Slovenský trh s rastlinnými alternatívami je rok za rokom pestrejší. Výrobcovia a reťazce tak reagujú na rastúci počet flexitariánov a flexitariánok, ktorí stále častejšie siahajú po udržateľnejších alternatívach obľúbených výrobkov,”* hovorí Mária Agóčová, koordinátorka ankety Rastlinný produkt roka. „*V minulom roku sa už takmer v každom supermarkete dala kúpiť rastlinná alternatíva syra alebo mäsových výrobkov,”* dodáva.

Každý tretí človek na Slovensku znižuje svoju spotrebu živočíšnych produktov alebo zvažuje jej zníženie v budúcnosti. Počet ľudí, ktorí na Slovensku znižujú konzumáciu živočíšnych produktov, v rokoch 2018 - 2020 neustále rástol. Tomuto trendu sa stále rýchlejšie prispôsobujú aj obchodné reťazce a výrobcovia potravín. Aj v minulom roku v slovenských obchodoch pribudlo veľké množstvo rastlinných noviniek. Ktorá ľudí potešila najviac?

O titul Rastlinný produkt roka sa tento rok uchádzajú napríklad rastlinné lasagne, dostupné v každom Lidli alebo alternatíva syra Nurishh od mliekarenského giganta Bel. Ktorý produkt bude nasledovať minuloročného víťaza Rastlinnú koložvársku od Lunter sa dozvieme už 9. marca. Hlasovať v ankete Rastlinný produkt roka 2021 môžu ľudia na stránkach [Jem pre Zem](https://jemprezem.sk/rastlinny-produkt-roka-2021/) do 8. 3. 2022, kedy sa anketa o 18-tej hodine uzavrie.

—

**Grafika k voľnému použitiu:**

<https://drive.google.com/drive/folders/1A2CnpLN8Yw4MDMLSW33bDtJXle4tJgtq?usp=sharing>

Hlasovanie bude prebiehať v období od 9. 2. do 8. 3. 2022 na stránke:

<https://jemprezem.sk/rastlinny-produkt-roka-2021/>

**Zoznam nominovaných produktov:**

**ALPRO** ABSOLUTELY ALMOND ALTERNATÍVA JOGURTU

**GARDEN GOURMET** MEXICKÉ KÚSKY

**GOODY FOODY** CHICKEN STYLE MEDAJLÓNKY

**GROTTO** SUNSHINE VEGE RASTLINNÝ SENDVIČ

**K-TAKE IT VEGGIE** KOKOSOVO-RYŽOVÝ BIO NÁPOJ

**MÜLLER** RISO VEGAN

**NURISHH** PLÁTKY ALTERNATÍVA SYRU

**PRETO** VEGAN ŠALÁT

**VEMONDO** VEGAN LASAGNE

**YOU VEGAN** RASTLINNÁ BAGETA

###

**O projekte Jem pre Zem:**

Jem pre Zem je neziskový program, ktorého poslaním je presadzovať udržateľné spôsoby stravovania a robiť ich dostupnejšími.

Projekt pôsobí v dvoch oblastiach: u jednotlivcov podporuje záujem o rastlinné stravovanie a uľahčuje im častejšie zaraďovanie rastlinných jedál. Zároveň zvyšuje dostupnosť rastlinných produktov a jedál na trhu budovaním prostredia, v ktorom je pre firmy rozširovanie ponuky o takéto potraviny výhodné, atraktívne a jednoduché.

Kontaktná osoba:

Mária Agóčová

maria.agocova@jemprezem.sk

+421 917 281 948